
Tiekėjams pagal sąrašą
CVP IS priemonėmis

2025-07-09                    Nr. 2D-2588
DĖL ĮVAIRAUS SUDĖTINGUMO RENGINIŲ FILMAVIMO IR TRANSLIAVIMO VYKDYMO PASLAUGŲ VIEŠOJO PIRKIMO (NR. 3050962)
Lietuvos Respublikos Prezidento kanceliarija informuoja, kad atliekant įvairaus sudėtingumo renginių filmavimo ir transliavimo vykdymo paslaugų viešojo pirkimo (Nr. 3050962) (toliau – Pirkimas), Centrinės viešųjų pirkimų informacinės sistemos susirašinėjimo priemonėmis, 2025 m. liepos 8 d. gautas tiekėjo prašymas paaiškinti ir (ar) patikslinti Pirkimo dokumentus. 
Lietuvos Respublikos Prezidento kanceliarijos Viešųjų pirkimų komisija 2025 m. liepos 9 d. posėdyje įvertino tiekėjo prašymą ir teikia paaiškinimą:
	Eil.
	Prašymas paaiškinti ir (ar) patikslinti Pirkimo dokumentus
	Pirkimo dokumentų paaiškinimas ir (ar) patikslinimas

	1. 
	,,SUPAPRASTINTO VIEŠOJO PIRKIMO „ĮVAIRAUS SUDĖTINGUMO RENGINIŲ FILMAVIMO IR TRANSLIAVIMO VYKDYMO PASLAUGOS“ ATVIRO KONKURSO SPECIALIOSIŲJŲ SĄLYGŲ 6 punkte numatyta, kad tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.1.10. tiekėjo atitiktį kvalifikacijos reikalavimams patvirtinantys dokumentai (jei taikoma).
Tų pačių sąlygų punkte 8.4.2. nurodyta, kad "pateikta užpildyta Pirkimo sąlygų 8 priedo „Įvykdytų svarbiausių sutarčių“ forma – sąrašas tiekėjo įvykdytų sutarčių, atitinkančių pirkimo sąlygų Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 1 lentelėje nustatytus kvalifikacijos reikalavimus".
Iš specialiosiose sąlygose pateiktos informacijos yra aišku, jog kartu su pasiūlymu tiekėjas privalo pateikti kvalifikaciją įrodančius dokumentus t.y. priedą Nr.8, tačiau iš specialiosiose ir Pirkimo sąlygų 4 priede nurodytos informacijos nėra aišku ar kartu su pasiūlymu reikia pateikti dokumentus nurodytus 4 priedo 3.1 2) "Užsakovų pažymas ar kitus dokumentus, kuriose būtų nurodytos suteiktų paslaugų bendros sumos, datos, paslaugų gavėjai, ar paslaugos buvo suteiktos tinkamai".
Prašome patikslinti ar 4 priede, punkte 3.1 2) nurodytus dokumentus reikia teikti kartu su pasiūlymu, ar perkančioji organizacija šiame punkte nurodytus dokumentus prašys pateikti tik iš ekonomiškai naudingiausią pasiūlymą pateikusio tiekėjo?“
	Kokie dokumentai sudaro pasiūlymą nurodyti Įvairaus sudėtingumo renginių filmavimo ir transliavimo vykdymo paslaugų specialiųjų pirkimų sąlygų  6 dalyje ,,Specialieji reikalavimai pasiūlymų rengimui ir pateikimui“ . Pagal šios dalies 6.1.10. punktą tiekėjo atitiktį kvalifikacijos reikalavimams patvirtinantys dokumentai pateikiami kartu su pasiūlymu.
Specialiųjų pirkimo sąlygų 8 dalies ,,Pasiūlymų vertinimas“ 8.4. punkte nurodyta, kad  ,,Perkančioji organizacija atmes tiekėjo pasiūlymą, jeigu kartu su pasiūlymu nebus:  ,,8.4.2. pateikta užpildyta Pirkimo sąlygų 8 priedo „Įvykdytų svarbiausių sutarčių“ forma – sąrašas tiekėjo įvykdytų sutarčių, atitinkančių Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 1 lentelėje nustatytus kvalifikacijos reikalavimus“.
Pirkimo sąlygų 4 priede nėra nurodyta, kad kvalifikacijos reikalavimams patvirtinantys dokumentai bus prašomi pateikti tik iš ekonomiškai naudingiausią pasiūlymą pateikusio tiekėjo. 
Lentelėje nurodyti dokumentai (1) ir 2), įrodantys atitikimą kvalifikaciniams reikalavimams (3.1), turi būti pateikti kartu su pasiūlymu. 




Viešųjų pirkimų skyriaus vedėja,
Viešųjų pirkimų komisijos pirmininkė		                                 Vida Greičiuvienė

